Kop.is mun í samstarfi við Úrval Útsýn standa fyrir hópferðum á nokkra leiki Liverpool tímabilið 2016 / 17 . Þá bendum við á flipann Hópferðir 2016 / 17 hér efst á síðunni en sá flipi verður uppfærður jafnóðum með upplýsingum fyrir hverja ferð , auk þess sem við munum birta fréttir á síðunni um leið og við getum kynnt verð og skráningu í hverja ferð . Það verður á næstu dögum . Fòr ì fyrstu ferðina . Hùn var geðveik . Ekkert ùt á hana að setja . Fullkominn frá a til ö . Mig langar aftur . Mér leikur forvitni á að vita hvort það liggur fyrir að reyna að hafa pakkann òdýrari ? Hòtelin hafa verið frekar flott ì þessum ferðum og er það ekki frekar stór hluti af kökunni ? Held að mörgum sé sama um beddann sem þeir crasha á 2 til 3 nætur ì hinni æðislegu Liverpool borg . Eins og segir í fréttinni þá koma frekari upplýsingar í flipanum um leið og þær birtast . Þessi frétt er hér sett fram svo að fólk geti þá horft til þessara helga og leikja ef það vill taka þátt í kop.is ferðum . Endilega rennið yfir ferðasögurnar , sérstaklega þá frá í janúar því þar held ég að við förum næst því sem við munum byggja á – enda býsna vel heppnuð ferð í alla staðin held ég . Varðandi mótherjana þá einmitt horfum við nú til þeirra leikja sem eru gefnir upp sem “ B ” eða “ C ” leikir þegar kemur að verðum , auk þess að vera stillt upp á laugardegi sem okkur finnst lang skemmtilegasti leikdagurinn . Það eru margar leiðir til að fara á leiki í Liverpool , ein leiðin er að skella sér með í kop.is ferðir – við höfum margnefnt það að aðrir sinna slíkum leikjum bara þrælvel en á annan hátt en við . Við erum í samstarfi við ÚÚ og flottan aðila í Liverpoolborg og á því byggjum við þetta allt , enda vel heppnað samstarf hingað til . Tveggja stjörnu hótel er of aumt . Mà vera að einhverjum sé sama en ég hef verið að hugsa um að drífa mig í Kop ferð og þà með konuna og jafnvel 7 àra son og þà skiptir Hótel bara miklu màli . Skil menn sem eru einir og ætla mest að djamma að aðbúnaður skipti minna màli en það er ekki boðlegt fyrir fjölskyldur að hafa þetta ekki à fínum klassa . Hlakka til frekari upplýsinga um ferðir vetrarins . #5 : Fyndist þér eitthvað athugavert við það ? Gerir þú þér grein fyrir hvað er lögð mikil vinna í undirbúning svona ferðar ? Þessir drengir hafa gert það að miklum heilhug til þessa og eru að fara út sem fararstjórar – endalausar reddingar í ótrúlegustu aðstæðum sem geta komið upp . Þetta er allt besta mál . Hér er boðið upp á toppferðir og svo er líka magnað að fara með klúbbnum út , fyrsta flokks fararstjórn og allt í toppstandi . Tveir frábærir kostir sem menn / konur velja bara . Fólk ætti frekar að þakka fyrir að það séu til fólk sem nennir að græja svona hluti . Ég skal reyna að svara nokkrum spurningum : Um leikjaval . Það er mín reynsla eftir að hafa farið á mýmarga leiki liðsins að það er öðruvísi stemning þegar um er að ræða leiki gegn öðrum liðum en erkifjendum eða toppliðum . Helgin verður öll afslappaðri og maður nýtur sín betur . Ef ég er að fara út á t.d. United - eða Chelsea-leik er ég miklu stressaðri . Þar að auki , og við skulum bara tala hreint út hérna , eru meiri líkur á að liðið vinni leikina gegn “ minni spámönnum ” og ef við getum mögulega boðið fólki upp á betri líkur á að það sjái sigurleik eða markaveislu , þá þiggjum við það . Þar að auki er verið aðeins að koma til móts við kostnaðarliðinn hérna . Þessir leikir eru ódýrari en stórleikirnir en bjóða á móti upp á meiri líkur á sigri , mörkum og skemmtilegu síðdegi . Síðasta vetur fór ég á tvo leiki : ég sá okkar menn vinna Aston Villa 3 - 2 í september , þar sem Daniel Sturridge minnti rækilega á sig í miðjum meiðslum , og svo sá ég 0 - 1 tap gegn Man Utd á Anfield í janúar . Ég veit alltaf hvorn leikinn ég myndi frekar velja næst . Og þegar kemur að því að ég fer t.d. á eigin vegum á Anfield þá mun ég alltaf leita uppi “ minni spámenn ” sem mótherja . Þá er helgin afslappaðri en samt sama frábæra stemning í kringum leikinn , og líkurnar á sigri og mörkum minna manna talsvert meiri . Um hótel . Við höfum margsagt hér að við erum að reyna að bjóða upp á aðeins meiri gæðaferðir heldur en aðrir . Í því felst fararstjórn , gott hótel , þétt dagskrá af viðburðum fyrir þá sem það vilja og annað slíkt sem er ekki í boði annars staðar . Viltu fara sem ódýrast á Anfield ? Þá geturðu mjög auðveldlega fundið ódýrt flug til London , lest til Liverpool , farfuglaheimili í úthverfi borgarinnar og staka miða á fínu verði . Það er valkostur fyrir þá sem það vilja . Við erum einfaldlega að bjóða upp á hinn valkostinn . Gæðaferðir með fararstjórn , dagskrá og vönduðum hótelum – trúðu mér það er fullt af fólki sem lætur hótelið sig miklu skipta ( ég er einn þeirra ) . Það ætla ekki allir að vera á pöbbnum frá opnun til lokunar og er sama hvar þeir halla sér í nokkra tíma áður en haldið er aftur út í afréttara . Við erum alltaf að berjast fyrir því að hafa ferðirnar sem ódýrastar en við segjum algjört stopp við það að skera niður gæði ferða . Við miðum við ákveðinn gæðastaðal og höldum okkur við hann , frekar en að reyna að horfa eingöngu á pundin og krónurnar . Fólk velur svo bara hvort það vill koma í slíka ferð með okkur eða reyna að vera hræódýr á sinn eigin hátt . Um fararstjórn . Alltaf skal þessi spurning skjóta upp kollinum og alltaf er svarið það sama . Bendið mér á einn fararstjóra sem hefur borgað fyrir sjálfan sig út . Vinnan sem fer í að setja upp þessar ferðir , plús það að við erum í raun í fullri vinnu í ferðinni sjálfri við að tryggja að upplifun allra sé sem best , plús það að oft erum við að taka okkur launalaust leyfir í 1 - 3 virka daga frá okkar eigin störfum , gerir það fullkomlega eðlilegt að við séum að fara “ frítt ” út . Ef frítt skyldi kalla , því við erum fyrir löngu búnir að borga með okkur í tíma , vinnu og tekjumissi heima fyrir . Þannig er þetta hjá öllum fararstjórnum . Það getur bara ekki verið að manneskja sem hefur farið í vel skipulagða ferð með fararstjórn myndi nokkurn tímann spyrja svona því viðkomandi hefur þá væntanlega séð fólk sem leggur hart að sér við að tryggja skemmtilega upplifun þeirra sem í ferðahópnum eru . Vonandi þurfum við ekki að útskýra eðli fararstjórnar mikið oftar . Það er einfaldlega heimskulegt að láta eins og fararstjórn sé að okra á hópi sínum með því að fara “ frítt ” út . Fararstjórnin er ástæða þess að hópurinn fær þá gæðaupplifun sem hún fær og er löngu búin að borga með sér í vinnu , veseni , stressi , launalausu leyfi og fullri vinnu á meðan ferðin stendur yfir . Einhverjar fleiri spurningar ? Annars kynnum við vonandi fyrstu ferðina formlega í þessari viku og þá getum við rætt smáatriðin frekar . Ég hlakka allavega til að sjá lið Jürgen Klopp lúskra á West Brom og Sunderland á Anfield í haust ! Það verða frábærar helgar . 🙂 Maður var bara að miða við kostnaðinn á síðasta tímabili enda ekki hægt að miða við neitt annað að svo stöddu og benti Tigon á að líklega væri hægt að minka kostnað með því að minka gæðin á hóteli og ég tók undir það en þar sem svör við því er komið þá þarf ekki að fara nánar úti í það . Hef aldrei farið í Kop.is ferð og gæti vel verið að maður láti þann draum rætast í framtíðini en ég fór nú í tvær liverpoo.is ferðir sem var mjög skemmtileg og svo líka þrjár aðrar sem maður skippulagði sjálfur og voru þær líka mjög skemmtilegar . Svona ferðir eru nefnilega alltaf skemmtilegar í góðum hóp og efast ég ekki um að menn sem fara í Kop.is ferð eigi eftir að njóta þeira 🙂 en eins og þið segjið þá eru nokkrir möguleikar á að fara á leiki og þetta er sko alvöru lúxus ferð og er ég viss um að það verði ekkert mál að fylla í flugvél og líklega komast færi að en vilja . Farið í eina kop ferð og hún var rosalega skemmtileg . Er sjálfur kominn yfir þrítugt og kunni vel að meta mjög gott hótel og frábæra fararstjórn . Mér sýndist líka fararstjórarnir vinna inn fyrir kaupinu sínu í stressinu að redda miðum einu saman . Ég skil ekki hvernig þetta truflar fólk eða það skilji ekki viðskiptamódelið . Þú getur auðveldlega græjað þig sjálfur á Anfield , og ef ekki fengirðu örugglega aðstoð hjá kop strákunum með miða . Hins vegar geturðu farið í ferð þar sem búið er að hugsa allt fyrir þig og þú bara nýtur þess sem þú vilt njóta , hvort það er transportation , miðar eða almennileg gisting , það er græjað . Persónulega er ég til í að greiða fyrir það , en ef ekki , þá myndi ég bara plana ódýrari ferð án þessara þæginda . Leyfi mér að bæta því við í þessa umræðu um ferðirnar að síðuhaldarar leggja ómældan tíma allt árið um kring í að færa okkur allar nýjustu upplýsingar um liðið án þess að rukka krónu fyrir , og gefa mikið af sér í það . Það tekur á að sjá um stóran hóp í útlöndum og hugsa til þess að allt gangi vel fyrir sig . Þeir gegna því án vafa af sömu ástríðunni og þessi síða ber vitni um . Það væri ofrausn af þeirra hálfu að greiða jafnt fyrir ferðirnar og aðrir , eftir alla þessa vinnu . Sanngirni skal gætt og það er ekkert nema eðlilegt að fararstjórarnir fljúgi út á fríum passa . Punktur . eg hef ekki farið i ferð m kop en mer dettur ekki i hug að halda annað en þetta sé mikil vinna . og það má þakka fyrir að þetta sé i boði . eg hef farið þrisvar a anfield og þar af tvisvar a eigin vegum . bæði var fínt og gekk vel . Liverpool stórkostleg borg og þægileg ólíkt manchester sem er skítug og stór og boring .